JUMAL KÕNELEB
Tere
ja tere tulemast vaatama saadet "Jumal kõneleb".
Minu nimi on Jan Cedercreuz
ja nagu alati, on minuga koos mu armas abikaasa Joy.
Me tahame rääkida Jumalast.
See on suurepärane teema.
Täna tahame rääkida sellest, et Jumal kogu maailma loojana
on meie lähedal.
Ta ei ole kaugel.
Ta ei ole kättesaamatu.
Ta ei ole selline, kes ei hooli ega kuule.
Ta on lähedal.
Lähedal isegi argipäeva keskel.
Kui me seda usume ja mõistame,
toob see imelise rahu ja hingamise me ellu.
Sellest on tore rääkida, sest see kinnitab ka meie usku.
Jumal on lähedal.
Jeesuse kaudu oleme pääsenud lähedale.
Me ei ole enam kaugel,
sest meil on nüüd ligipääs kõige pühamasse paika
Tema vere läbi,
mis puhastas meid kõigest ülekohtust.
Oleme pääsenud lähedale.
Mille lähedale?
Issanda lähedale.
Issanda ligiolust rääkimine ei ole mingi tühine asi,
sest seda tõeliselt mõistes ja arvesse võttes,
et Ta on ligidal,
toob see kaasa muutuse.
On hea, et kasutasid väljendit "tähele panema".
Asi pole selles, et me ootame, et Ta tuleks
või loodame, et Ta oleks,
vaid selles, et Ta juba on.
Kui oled võtnud Jeesuse vastu oma südamesse,
siis Ta juba on siin.
Küsimus on rohkem selles, kas anname Talle ruumi?
Kas märkame, et Ta on siin? - Kas meil on see meeles?
Kas mõtleme sellele kogu kiirustamise keskel?
Kas peatume, et sellele mõelda?
Kas me tõstame oma pilgu Issandale?
Kui tõesti mõistame, et Issand on lähedal,
siis esimese asjana ma rahunen.
Sinagi võid rahuneda.
Ta on armastus ja kui Tema on lähedal,
siis sa oled kaitstud.
Ta on ju hea Karjane.
5. Moosese 33:27:
"Varjupaigaks on iidne Jumal, kes sirutab välja igavesed käsivarred."
Mind toetavad igavesed käsivarred.
Järgmine salm ütleb: "Ja Iisrael elab julgesti..."
Sina elad julgesti.
"Jaakobi allikas on üksinda vilja ja veini maal -
tema taevas piserdab alla kastet.
Õnnis oled sa, Iisrael!
Kes on su sarnane?
Rahvas, keda Issand on päästnud?
Tema on kilp, kes sind aitab, mõõk, kes sind ülendab.
Sinu vaenlased lömitavad su ees, aga sina tallad nende kõrgendikel.”
Kui me avame oma südame
ja meenutame, teadvustame ning mõtleme sellele,
et Issand on lähedal,
siis kiirustamise keskel ja hoolimata sellest, mida tunneme
või millises eluolukorras oleme, on Issand siiski lähedal.
Me märkame seda, mida Piibel ütleb - Issand on lähedal.
See annab hingamise ja turvatunde, sest Tema on igavene Jumal.
Ta on meie keskel ja meie lähedal.
Nii on reaalsus see, et meil pole häda midagi.
Iiob 24:23:
"Ta annab neile julgeoleku
ja nad saavad sellest tuge;
aga ta silmad on nende teede peal."
Ta valvab meie teid.
Ta valvab ja hoolib meie teedest.
Teine asi, mis sünnib, kui peatume Issanda ligiolus,
on see, et lisaks kaitsele toob see kaasa ka armastuse.
Kui anname Talle ruumi, hakkab armastus valitsema.
1. Johannese 4:8 ütleb, et Jumal on armastus.
Seal, kus on Jumal, on korraga ka armastus.
Igavene armastus.
Tingimusteta armastus.
Armastus, mis ei nõua midagi vastu. Lõputu armastus.
Mida enam Talle ruumi anname, seda enam on meil armastust.
Kui lasen Temal valitseda...
Kui Jeesus saab valitseda mu elu üle,
siis valitseb armastus.
Armastus on võimul.
Roomlastele 5:5: "Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
- Aamen.
Püha Vaimu ligiolu ei too kaasa hirmu.
Püha Vaimu ligiolu ei ole tõesti vaja karta,
sest Jumal on armastus.
Johannes kirjutab: "Ja see on sõnum,
mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
1. Johannese 4:8 on kirjas: "Jumal on armastus."
Algkeelse sõnaga: "Jumal on Agape."
Üks sõna agape tähendustest on "armastuse pidu".
Armastuse pidu. Ülevoolavalt armastust.
Armastuse pidu on minuga.
- Halleluuja! Just nii!
Ma ei tea, kas see on sinu jaoks nii oluline nagu see on olnud mulle,
kui armastus astus mu ellu.
Kui tingimusteta armastus
tuli mu ellu esimest korda kogu mu elu jooksul.
Ma kohtusin tingimusteta armastusega,
tõelise armastusega.
Kellegagi, kes päriselt ja sügavalt mind armastab.
See pani kui maakoore mu südamepinnases liikuma
ning minu sisemuses hakkas raudne igijää sulama.
Minus hakkas toimuma sulamine ja pehmenemine.
Eriti veel siis, kui oled pidanud väikesest peale olema tugev
või õppinud seda, et tugevus on hea asi.
Kui oled rühkinud edasi ja ajanud oma asja,
minnes elust läbi küünarnukkidega teed tehes.
Ja korraga sa kohtudki armastusega.
Kellegagi, kes tahab hoolitseda su eest.
Kohtud Karjasega, Isaga.
Üksi ja oma jõust elamine erineb üheskoos elamisest.
Varem ma olin üksi.
Olin ise tugev omast jõust.
Korraga aga on meid kaks.
See on täiesti uus kontseptsioon,
et ma pole oma sisemuses enam üksi,
vaid koos kellegagi.
Ühendus tuleb esimest korda mängu mu elus.
Kui kohtun Jumala armastusega, kes tõesti armastab ja on usaldatav.
Keegi, kellest ma tasapisi mõistan, et see isik ei soovi mulle halba,
vaid see isik tahab mulle head.
Ma võtan vastu selle ühenduse. Ma julgen elada üheskoos.
Ja kui ma julgen elada koos Temaga,
hakkab esimest korda elus
tervenema ka ühendus kaasinimestega.
- Jah, ka see.
Üksi elades pole ju alati vajadust teistega nii palju koos elada.
Olen enesegagi piisavalt rahul.
Aga nüüd need ühendused tervenevad
ja elu teiste inimestega paraneb.
Kui võtan vastu armastuse Temalt,
suudan pisut rohkem elada armastuse ühenduses teistega.
See pole mõni pisiasi.
See peletab üksinduse
ja hirmu.
Ärevus annab järele, sest ma ei ole enam üksi.
1. Johannese 4:18: "Armastuses ei ole kartust..."
Armastuses ei ole kartust.
"...vaid täiuslik armastus ajab kartuse välja."
Jumal tahab tõesti puudutada meid.
Küsimus pole selles, et peaksime midagi ootama.
Oleme seda mitu korda öelnud, sest on oluline mõista, et see on tõde.
Jumal on lähedal. Täis rahu ja armastust.
Kogu aeg.
See voolab kogu aeg. Taevariik on avatud.
Sealt voolab rahu ja armastust.
Me ei pea tegema muud, kui uskuma sellesse.
Mitte midagi muud.
Kolmas asi, mis juhtub, kui mõistan, et Ta on lähedal,
on see, et minust saab laps.
Kui isa või ema lapsevanematena on lapse elus ja lapse lähedal kodus,
võib laps lõõgastuda ja olla laps.
Laps on kaitstud, kui täskasvanu on lähedal.
Kui täiskasvanud ei ole lähedal - kui lapsevanem ei ole lähedal,
peab laps ise tugev olema. - Peab ise olema "täiskasvanud".
Ta peab ise hakkama saama.
Kui aga vanem on lähedal, võib laps olla laps.
Teadmine, et Isa on lähedal,
toob kaasa selle, et võin olla laps.
Korraga mõistan, et ma olen laps ja mul on hooldaja.
Mul on keegi, kes on minust targem, suurem ja tugevam;
kes on mõelnud välja häid asju mu elu jaoks;
kes on minuga koos.
Ma võin lõõgastuda ja võtta lapse positsiooni.
Ei ole vaja olla see kogu aeg tugev tüüp.
Võib olla usaldav. - Nagu laps.
Roomlastele 8:16: "Seesama Vaim tunnistab koos meie vaimuga,
et me oleme Jumala lapsed."
Galaatlastele 3:26:
"Nüüd te olete kõik usu kaudu Jumala lapsed Kristuses Jeesuses."
Me oleme. - Me oleme.
Mitte ei saa olema, vaid oleme.
Kui oleme võtnud Jeesuse oma ellu vastu,
siis Taevaisa on meie Isa ja me oleme Jumala lapsed.
Me oleme Jumala lapsed.
See tähendab seda, et ma tohin olla laps.
See tähendab seda, et ma võin lõõgastuda
ja Isa saab olla Isa - see, kes hoolitseb
ja mina võin olla laps.
Lapseks olemine annab vabaduse.
See toob kaasa ka rõõmu ja innustuse,
ehk kui see läheb sügavale sinusse, võid olla lausa põnevil sellest,
mõeldes, mida sa tegelikult tahaksid teha?
See teeb uudishimulikuks.
Kui ma olen laps ja issi kannab hoolt mu eest,
siis mida ma võiksin teha?
See annab vabaduse.
See ei tähenda seda, et ma ei vastutaks enam millegi eest,
aga ma ei pea ka kandma mõttetut koormat ja ise ponnistama;
ei pea mõtlema, et pean seda kõike ise sooritama
ja tegema kõike üksinda.
Kartma, et kui ebaõnnestun, siis Teavaisa saab pahaseks.
Ei! Teavaisa on mu hea ja armastav Isa
ning mina võin olla laps.
Võin järgida Teda innukalt ning Tema kannab neid koormaid,
mida mina ei jaksa kanda.
Mina võin lihtsalt puhata.
Võime käia koos ja järgneda Talle.
Mitte käia üksinda.
1. Johannese 3:2:
"Armsad, me oleme nüüd Jumala lapsed."
Esmalt nimetab ta meid armsateks. "Me oleme nüüd Jumala lapsed."
Pean ütlema, et minu jaoks,
kes ma olen väikesest peale olnud nii suur ja tugev,
on see päris raske.
See teeb haiget, see on ebamugav.
Kas see käib uhkuse pihta?
Ei, see teeb teisiti haiget.
See tekitab tunde,
et kui ma ei hoia elus ohje enda käes, lähevad kõik asjad metsa.
"Pean ise kõike üksi tegema,
sest see on liiga ohtlik
anda ohjad kellegi teise kätte ja usaldada,
sest on jama, kui ta ei veagi välja.
Ma olen harjunud, et hoian ise asju kontrolli all."
Sina valitsed.
Mitte ainult oma elu, vaid kogu maailma üle.
"Kui ma lasen ohjad käest,
siis on seal ka päriselt keegi, kes on minuga?"
Neljandaks, kui Jeesus on lähedal ja mina saan olla laps,
siis see annab ka vabaduse.
See annab mulle vabaduse.
Kui ma võin olla laps nagu äsja rääkisime,
siis Isa kannab hoolt kõigi mu murede-asjade eest
ja ma võin olla vaba.
Galaatlastele 5:1 kirjutab Paulus otse:
"Vabaduseks on Kristus meid vabastanud."
Ma võin olla vaba ja järgida julgelt Jeesust.
Tema läheb ees.
Mu Isa käib mu ees ja ma võin Talle järgneda.
Tal on head kavatsused.
Ma ei pea ise ohje hoidma ning planeerima oma elu,
paludes sellele Isa õnnistust.
Ma võin hoopis käia ette valmistatud tegudes,
mida Jumal on juba õnnistanud.
Võin käia väikese lapsena Tema järel
ja uskuda, et Isa kannab hoolt mu eest
ja Isal on hea tee ning hea elu valmis mu jaoks.
See käib ka sinu kohta.
Issandal on head kavatsused ja sa võid olla vaba.
Paulus kirjutab veel:
"Püsige siis selles ja ärge laske endid jälle panna orjaikkesse!"
Hirm, mured, surve, sooritamine ja üksindus
toovad kõik kaasa ikkeid ja orjust.
Jumala ligiolu aga, mis on juba koos sinuga
ja selle mõistmine toob sulle vabaduse.
Ma ei ole enam ori. Ma ei ole hirmu ori.
Ma ei ole koormate ori ega olukordade ori.
Ma ei ole haiguse ori.
Ma olen vaba.
Ma olen laps ja mul on Isa, kes on Kõikvõimas Jumal.
Tema igavesed käsivarred toetavad mind
ja ma võin olla vaba.
Ka sina võid olla vaba, Jeesuse nimel.
Viimane asi, mis juhtub, kuigi kindlasti juhtub palju muudki,
kui mõistan, et Ta on lähedal,
siis koormad, mida ma kannan, murduvad.
Need annavad järele.
Kui Ta on lähedal ja ma tean ning tunnen Teda,
siis ma tean, et Ta hoolitseb mu eest.
2. Moosese 3:16: "Issand, teie vanemate Jumal,
on ennast mulle ilmutanud, /.../, ja on öelnud:
Ma olen tõesti pidanud silmas teid..." ehk "Ma hoolitsen teie eest."
Ma hoolitsen teie eest.
"Ma olen tõesti pidanud silmas seda, mis teiega Egiptuses on tehtud."
Hesekiel 34:12:
"Otsekui karjane tunneb muret oma karja pärast,
siis kui ta on oma laialipillatud lammaste keskel..."
Kus Ta on? Oma lammaste keskel.
"...nõnda tunnen mina muret oma lammaste pärast
ja päästan need kõigist paigust,
kuhu nad on pillutatud pilvisel ja pimedal päeval."
Koormad murduvad, üksindus murdub,
Armastuseta olek murdub, hirm murdub
ja me võime olla lapsed, me võime olla vabad
ning võime teada, et Ta hoolitseb me eest.
Aamen. See on päris hea sõnum.
- Aamen. See on imeline!
See kuulub ka sulle, nii et julgustame sind selles.
Me palvetame peagi, aga pea seda meeles,
et Issand on igal päeval lähedal.
Issand on lähedal.
Aamen.
Palvetame koos sinuga
Aitäh Taevaisa, et Sa oled lähedal!
Tänu, et kogu taevariik on seespidi meie sees.
Aitäh Issand, et Sa oled ligi me kõikide eludes.
Kuulutame just nüüd vabadust kõikidele.
Vabadust kõikidest koormatest, muredest, rõhumisest
ja igasugusest pimedusest.
Kõik painav ja koormav taganegu Jeesuse nimel!
Aitäh, et igaüks meist võib olla nüüd vaba.
Aitäh Püha Vaim, et täidad meie kõikide kodud.
Täidad meid just praegu oma imelise magusa ligioluga.
Me kõik võime lõõgastuda ja puhata.
Aitäh, et tood kõigile hingamise, rahu,
tervenemise ja vabaduse.
Just praegu.
Halleluuja! Aitäh Issand,
et seal, kus on Issanda Vaim, seal on vabadus.
Seal on vabadus.
Issand, me praktiseerime seda vabadust;
lapsena ja vabana elamist.
Sa oled pesnud meid puhtaks ja sünnitanud meid uuesti ülalt.
Me oleme uued loodud Jeesuses Kristuses.
Vana on kadunud ja uus on asemele tulnud.
Issand, Sa oled avanud taeva.
Issand, Püha Vaim, Jeesus, Jumal ja inglid ning taevariik on lähedal.
Meie sees ja lähedal.
Tänu Issand, et me ei pea millegi pärast muretsema.
Aitäh, et võime kuulutada, et kõik on hästi.
Paistku, kuidas paistab, tundugu, kuidas tundub -
kõik on hästi.
Issand, aitäh, et siin ja praegu Sinu palge ees ma näen,
kuidas Sa korraldad me eludes asju.
Selles imelises taeva ligiolus ja palves,
kus kaks või kolm on üheskoos Tema nimel,
siis Tema on ise siin. Jeesus ise on siin.
Asjad sünnivad. Issand korraldab asju.
Just praegu toimub selline korrastamine
ning Ta sätib asju oma kohtadele Jeesuse nimel.
Seetõttu Ta ongi käskinud meil palvetada.
Ta tuletab meile meelde, et palvetaksime lakkamata,
sest Ta tõesti tegutseb me palvete kaudu.
Just need meie väikesed palvehetked panevad toimuma imelisi asju.
Sinu ja su laste elus,
kus iganes sa vajad mingisugust jumalikku abi.
Issand on kuulnud su südame palveid
ja nüüd sünnivad muutused Jeesuse nimel.
Aitäh Issand, et kui keegi on praegu haige,
siis võime koos võtta meelevalla
nagu oled öelnud, et meil on Jeesuse nimes meelevald
ja visata välja iga haiguse.
Käskida igat haigust lahkuda Jeesuse nimel, aamen.
Aitäh Püha Vaim, et sa puudutad.
Ma tunnen, et Issand puudutab kellegi siseorganeid kõhu piirkonnas.
Toimub tervenemine.
Ma tunnen, et mitmed teist saavad nüüd üleloomuliku usu.
Usu vaim kerkib sinu sees ja sa lihtsalt tead,
et asi, millega oled pikalt võidelnud, on nüüd korras.
See laheneb, see õnnestub.
Vastus tuleb ja sul on see juba.
Võta see lihtsalt vastu ja tea, et Issand puudutas seda
ja Issand ajab selle korda. Aamen.
Sain südamesse kirjakoha Markuse 11 peatükist,
kus Issand annab meile nõu: "Olgu teil usku Jumalasse."
Algkeeles on selle tähenduseks: "Olgu teil Jumala usk."
Nüüd, kui Jan nägi usku tõusvat, siis see Jumala usk ongi meis
ja sa tuletasid meile seda meelde.
Jumala usk, mitte meie oma usk.
Jumala usk, mis on meile antud, kerkis Jani jutu ajal sinu sisemuses,
mistõttu hoia sellest nüüd kinni.
See on seal olemas. Olgu teil Jumala usk.
Ma ei pea pingutama ja ponnistama,
vaid ma pean meeles, et minus on Jumala usk.
Sellest piisab!
Aamen.
Aitäh ja ole õnnistatud!
TV7 on tohutu võimalus.
Igaüks meist võib osaleda evangeeliumi levitamises.
Ka sina, oma kodunt lahkumata.
Kui mõtled, et sul ei ole aega või julgust
minna tänavaile rääkima Jeesusest,
siis võid toetada TV7 tööd, mis jõuab kõikide inimesteni.
Oleme rajanud stuudio Armeeniasse ja peagi läheme Araabiamaadesse.
Võid toetada TV7't, helistades 900 1770 (hind 10 eur)
või kasutada ka kontonumbreid, mida näed peagi ekraanil.
Ole õnnistatud andes
ja tea, et evangeelium jõuab nii kõikidesse maadesse. Aamen.
Annetustelefon: 900 1777 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin